		

APDROŠINĀŠANAS PRASĪBAS

1. Uzņēmējs apņemas iesniegt Pasūtītājam ne vēlāk kā 14 (četrpadsmit) dienu laikā pēc Līguma spēkā stāšanās un pirms Darbu uzsākšanas Līguma izpildē iesaistīto būvspeciālistu profesionālās civiltiesiskās atbildības apdrošināšanas polises (turpmāk – PCTA) un Uzņēmēja vispārējās civiltiesiskās atbildības apdrošināšanas polises (turpmāk – VCTA), apdrošināšanas līgumu un dokumentu, kas apliecina apdrošināšanas prēmijas apmaksu, kopijas, uzrādot minēto dokumentu oriģinālus, kas apliecina šādu apdrošināšanas polišu esamību: 
1.1. PCTA konkrētā Objektā ar atbildības limitu ne mazāku kā 2 000 000,00 EUR (Divi miljoni euro) un pašrisku ne lielāku kā 10 000,00 EUR (Desmit tūkstoši euro) atbilstoši normatīvo aktu prasībām (jebkurā gadījumā apdrošināšanas limits nedrīkst būt mazāks kā Ministru kabineta 2014.gada 19.augusta noteikumos Nr.502 “Noteikumi par būvspeciālistu un būvdarbu veicēju civiltiesiskās atbildības obligāto apdrošināšanu”).
1.2. VCTA konkrētā Objektā ar kopējo atbildības limitu un atbildības limitu par katru gadījumu ne mazāku kā 2 000 000,00 EUR (Divi miljoni euro) un pašrisku ne lielāku kā  10 000,00 EUR (Desmit tūkstoši euro) atbilstoši normatīvo aktu prasībām (jebkurā gadījumā apdrošināšanas limits nedrīkst būt mazāks kā Ministru kabineta 2014.gada 19.augusta noteikumos Nr.502 “Noteikumi par būvspeciālistu un būvdarbu veicēju civiltiesiskās atbildības obligāto apdrošināšanu”);

2. Uzņēmējs apņemas iesniegt Pasūtītājam ne vēlāk kā pirms būvdarbu uzsākšanas būvniecības/ montāžas visu risku apdrošināšanas polises, apdrošināšanas līgumu un dokumentu, kas apliecina apdrošināšanas prēmijas apmaksu, kopijas, uzrādot minēto dokumentu oriģinālus, kas apliecina šādu apdrošināšanas polišu esamību: 
2.1. Būvniecības/ montāžas visu risku apdrošināšanu (turpmāk – būvdarbu/ būvniecības visu risku apdrošināšana) konkrētā Objektā ar kopējo apdrošinājuma summu ne mazāku kā 100% no Akceptētās līguma summas izmaksām un pašrisku ne lielāku kā 10 000,00 EUR (Desmit tūkstoši euro).
2.1.1. Ja Pasūtītājs noslēdz vienošanos pie Līguma par Atsevišķo darbu vai tā daļu veikšanu, tad kopējā apdrošināšanas summa ir jāpalielina par šo Atsevišķo darbu vai tā daļu summu, ar vienošanās noslēgšanas brīdi.
3. Par būvniecības visu risku apdrošināšanu, VCTA un PCTA Uzņēmējs noslēdz atsevišķus apdrošināšanas līgumus un minētajos līgumos iekļauj šajās Apdrošināšanas prasībās noteikto apdrošināšanas segumu un nosacījumus.
4. Pirms Līgumā noteikto apdrošināšanas polišu parakstīšanas, attiecīgā apdrošināšanas polise, apdrošināšanas līgums, kā arī jebkādi grozījumi apdrošināšanas polisē iepriekš ir rakstiski jāsaskaņo ar Pasūtītāju. Gadījumā, ja Uzņēmējs neievēro šajā punktā noteikto, uzskatāms, ka Uzņēmējs nav izpildījis Līgumā noteikto pienākumu par apdrošināšanas polišu nodrošināšanu un uzturēšanu Līgumā un šajās Apdrošināšanas prasībās noteiktajā kārtībā un termiņā.
5. Apdrošināšanas spēkā esamība:
5.1. [bookmark: _Hlk62048468]PCTA un VCTA jāuztur spēkā visu Līguma darbības laiku (priekšizpētes, projektēšanas, būvdarbu veikšanas un būvdarbu garantijas laiku (Defektu paziņošanas periods)), un šī pielikuma 1.punktā noteiktais limits tiek saglabāts nemainīgs (izņemot, ja prasībās nav noteikts savādāk un/vai saskaņā ar Līgumu un/vai normatīvo aktu prasībām limits ir jāpalielina) visu apdrošināšanas periodu;
5.2. Būvniecības visu risku apdrošināšana jāuztur spēkā visu būvdarbu veikšanas un būvdarbu garantijas laiku (Defektu paziņošanas periods) (ņemot vērā zemāk minētos būvdarbu garantijas laika paplašinājumu ierobežojumus).
6. VCTA apdrošināšanas līgumā Uzņēmējs iekļauj šādu apdrošināšanas segumu un nosacījumus: 
6.1. apdrošināšanas līgums noslēgts tikai par šā Līguma izpildi (“projekta” polise);
6.2. apdrošināšanas līgumā kā atlīdzināmie zaudējumi norādāmi šādi zaudējumi: zaudējumi trešo personu veselībai, dzīvība vai mantai, tieši izrietoši finansiāli zaudējumi no kaitējuma trešo personu veselībai, dzīvībai vai mantai; glābšanas, ekspertīzes un juridiskie izdevumi;
6.3. apdrošināšanas līgums jānoslēdz kopīgi abu Pušu vārdā;
6.4. apdrošināšanas līgumā ietverta atbildība par zaudējumiem Pasūtītājam darbiniekiem un īpašumam (izņemot Objektu un kas apdrošināts ar Būvniecības visu risku polisi);
6.5. apdrošināšanas segumā iekļauti visi apakšuzņēmēji (visi Līguma Darbu izpildē piesaistītie darbu uzņēmēji - apakšuzņēmēji un to apakšuzņēmēji, piegādātāji, līgumpartneri);
6.6. apdrošināšanas līgumā ietverta atbildība par produkciju un zaudējumiem pēc darbu pabeigšanas, ar minimālo atbildības periodu 24 mēneši pēc Darbu pabeigšanas;
6.7. apdrošināšanas līgumā ietverta atbildība par vides piesārņojumu, minimālais apakšlimits 25% no kopējā atbildības limita;
6.8. apdrošināšanas līgumā kā apdrošināšanas teritorija norādīta - visas adreses, kas attiecas uz Līguma izpildi;
6.9. apdrošināšanas aizsardzība ietver atbildību par morālo kaitējumu, minimālais apakšlimits 500 000,00 EUR (pieci simti tūkstoši euro);
6.10. apdrošināšanas aizsardzība ietver atbildību par tieši izrietošiem finansiāliem zaudējumiem – tai skaitā saimnieciskās darbības pārtraukums/ negūto peļņu, minimālais apakšlimits 500 000,00 EUR (pieci simti tūkstoši euro) ar atlīdzības periodu minimāli 6 mēneši, akceptējams speciālais pašrisks 24 stundas;
6.11. Apdrošināšanas aizsardzība ietver atbildību par zaudējumiem apakšzemes kabeļiem un komunikācijām; akceptējams speciālais pašrisks;
6.12. Apdrošināšanas aizsardzība ietver atbildību par vibrāciju/ satricinājumiem, būvju pamatu pavājināšanos;
6.13. Apdrošināšanas aizsardzība ietver atbildību par iekraušanas/ izkraušanas darbiem un darbiem ar būvniecības spectehniku;
6.14. Darba devēja civiltiesiskā atbildība, minimālais apakšlimits 100 000,00 EUR (simts tūkstoši euro) gadījumam un apdrošināšanas periodā kopā;
6.15. Attiecībā uz apdrošināšanas periodu pirms būvdarbu sākuma, akceptējamais minimālais polises kopējais atbildības limits gadījumam un polisē kopā ir 25% no kopējā atbildības limita, saglabājos un neizmainot citus prasībās noteiktos apakšlimitus;
6.16. polisē ietverts apdrošinātāja apliecinājums, ka apdrošināšanas segums būs spēkā arī gadījumā, ja Uzņēmējam ir pasludināta maksātnespēja vai Uzņēmējs ir likvidēts;


7. PCTA apdrošināšanas līgumā Uzņēmējs iekļauj šādu apdrošināšanas segumu un nosacījumus: 
7.1. apdrošināšanas līgums  noslēgts tikai par šā Līguma izpildi (“projekta” polise);
7.2. apdrošināšanas līgumā kā atlīdzināmie zaudējumi norādāmi šādi zaudējumi: zaudējumi trešo personu veselībai, dzīvība vai mantai, tieši izrietoši finansiāli zaudējumi no kaitējuma trešo personu veselībai, dzīvībai vai mantai; tīri finansiālie zaudējumi (t.sk. Objekta pārbūves izmaksas); glābšanas, ekspertīzes un juridiskie izdevumi;
7.3. apdrošināšanas līgums jānoslēdz kopīgi abu Pušu vārdā;
7.4. apdrošināšanas aizsardzība ietver atbildību par citiem būvniecības dalībniekiem (t.sk. Pasūtītājam un tā darbiniekiem) radītajiem zaudējumiem;
7.5. apdrošināšanas segumā iekļauti visi apakšuzņēmēji (visi Līguma Darbu izpildē piesaistītie darbu uzņēmēji - apakšuzņēmēji un to apakšuzņēmēji, piegādātāji, līgumpartneri);
7.6. apdrošināšanas segumā iekļauti visi būvspeciālisti - bez saraksta un/vai skaita ierobežojuma;
7.7. apdrošināšanas līgumā ietverta atbildība par vides piesārņojumu, minimālais apakšlimits 25% no kopējā atbildības limita;
7.8. apdrošināšanas līgumā kā apdrošināšanas teritorija norādīta - visas adreses, kas attiecas uz Līguma izpildi;
7.9. apdrošināšanas aizsardzība ietver atbildību par morālo kaitējumu, minimālais apakšlimits 500 000,00 EUR (pieci simti tūkstoši euro);
7.10. apdrošināšanas aizsardzība ietver atbildību par tieši izrietošiem finansiāliem zaudējumiem – tai skaitā saimnieciskās darbības pārtraukums/ negūto peļņu, minimālais apakšlimits 500 000,00 EUR (pieci simti tūkstoši euro), ar atlīdzības periodu minimāli 6 mēneši, akceptējams speciālais pašrisks 24 stundas;
7.11. apdrošināšanas aizsardzība ietver atbildību par tīriem finansiāliem zaudējumiem, kas saistīti ar Objekta pārbūves izmaksām, bez apakšlimita;
7.11.1. apdrošināšanas aizsardzība ietver atbildību par tīriem finansiāliem zaudējumiem (kas var būt ne tikai Objekta pārbūves izmaksas) –  minimālais apakšlimits 500 000,00 EUR (pieci simti tūkstoši euro);
7.12. apdrošināšanas aizsardzība ietver atbildību par zaudējumiem apakšzemes kabeļiem un komunikācijām;
7.13. apdrošināšanas aizsardzība ietver atbildību par vibrāciju/ satricinājumiem, būvju pamatu pavājināšanos;
7.14. polisē ietverts apdrošinātāja apliecinājums, ka apdrošināšanas segums būs spēkā arī gadījumā, ja Uzņēmējam ir pasludināta maksātnespēja vai Uzņēmējs ir likvidēts;
7.15	apdrošināšanas aizsardzība ietver apdrošināšanas segumu, nodrošinot virslimita apdrošināšanas aizsardzību projektēšanas un autoruzraudzības darbiem, kas veikti saskaņā ar publisko iepirkumu ““Būvprojekta izmaiņu izstrāde un būvprojekta izstrāde 3D BIM vidē, autoruzraudzība, BIM aktualizācija būvdarbu laikā un būvdarbi Torņa ielā 1, Rīgā”, ID Nr. VNĪ 2024/7/2-8/AK-44”, un kuru atbildība ir apdrošināta atbilstoši iepirkuma ID Nr. VNĪ 2024/7/2-8/AK-44 prasībām un Ministru kabineta 19.08.2014. noteikumu Nr.502 “Noteikumi par būvspeciālistu un būvdarbu veicēju civiltiesiskās atbildības obligāto apdrošināšanu” prasībām, tiem gadījumiem, kad cietusī persona izvirza zaudējumu atlīdzināšanas prasību pret kādu no Pusēm;
8. Būvniecības visu risku apdrošināšanas līgumā, kas noslēgts par konkrētā Līguma Darbiem, Uzņēmējs iekļauj šādu risku apdrošināšanu:
8.1. apdrošināšanas objekts – būvdarbi kopējās būvdarbu tāmes apmērā, iekļaujot iekārtas, materiālus, palīgmateriālus, pagaidu būves un būvlaukuma aprīkojumu;
8.2. apdrošināšanas segumā iekļauti – Pasūtītājs, Uzņēmējs un visi Uzņēmēja piesaistītie apakšuzņēmēji (visi Līguma Darbu izpildē piesaistītie darbu uzņēmēji - apakšuzņēmēji un to apakšuzņēmēji, piegādātāji, līgumpartneri), Projekta finansētājs, projektā iesaistītās valsts institūcijas, Būvobjekta nomnieki/lietotāji;
8.3. apdrošināšanas teritorija – visas adreses, kas attiecas uz Līgumā pielīgto būvdarbu izpildi;
8.4. apdrošināšanas atlīdzības saņēmējs – Pasūtītājs;
8.5. apdrošināšanas periods – Darbu (būvdarbu darbu) veikšanas un būvdarbu garantijas laiks (kas nozīmē, ka zemāk minētie paplašinājumi ir spēkā arī būvdarbu garantijas laikā atbilstoši attiecīgā būvdarbu garantijas laika paplašinājumam);
8.6. Apdrošinātie riski - būvniecības visu risku apdrošināšana, kas sevī ietver zaudējumus saistībā ar apdrošināšanas objekta bojājumu, bojāeju vai zudumu, kas radies būvniecības darbu veikšanas laikā, jebkādu pēkšņu un neparedzamu apstākļu rezultātā, (t.sk.,bet ne tikai): Pamata riski (Uguns, eksplozija, zādzība); Dabas riski (Vētra, krusa, sniega svars, lietus ūdens, zibens, plūdi, zemestrīces, sals, utt); Riski saistībā ar būvniecību un iekārtu montāžu (pārvietošana, uzstādīšana, testēšana, īssavienojums, pārspriegumu, darbinieku kļūda, uzstādīšanas kļūda, u.c.);
8.7. apdrošināšanas segumā ietverti šādi būvdarbu garantijas laika paplašinājumi:
8.7.1. Indosaments 004 (vai ekvivalents) paplašinātais garantijas perioda paplašinājums pirmo 24 mēnešu periodā pēc Objekta nodošanas Pasūtītājam, kas atlīdzina zaudējumus vai bojājumus būvdarbiem, ko izraisījis apdrošinājuma ņēmējs, veicot darbības, lai realizētu līgumā paredzētās saistības garantijas perioda laikā un/vai kas atklājušies garantijas perioda laikā, ar noteikumu, ka šāds zaudējums vai bojājums radies būvniecības perioda laikā pirms zudušās vai bojātās objekta daļas nodošanas ekspluatācijā;
8.7.2. Indosaments 003 (vai ekvivalents). garantijas perioda paplašinājums 36 mēnešu periodā pēc  Objekta nodošanas Pasūtītājam un paplašinātā garantijas perioda beigām, kas atlīdzina zaudējumus vai bojājumus veiktajiem būvdarbiem, ko izraisījis apdrošinājuma ņēmējs, veicot darbību, lai realizētu līgumā paredzētās saistības garantijas perioda laikā.
8.8. [bookmark: _Hlk62049383]Indosaments 006 (vai ekvivalents) apdrošināšanas segumā iekļauta atlīdzība par virsstundu, nakts stundu darbu, darbu valsts svētku dienās, kā arī ārkārtas transporta izdevumiem ar apdrošināšanas limitu ne mazāku kā 500 000,00 EUR (pieci simti tūkstoši euro) par katru gadījumu un polisē kopā, kas saistīti ar zaudējumu vai bojājumu apdrošinātajiem objektiem, par ko ir izmaksājama atlīdzība saskaņā ar apdrošināšanas līgumu. Ja bojāto objektu apdrošinājuma summas ir zemākas nekā to faktiskā vērtība, izmaksājamā atlīdzība par papildu izdevumiem tiek samazināta tādā pašā proporcijā;
8.9. Ārkārtas transports (007 indosaments vai ekvivalents) - atbildības limits 100 000,00 EUR (simts tūkstoši euro) gadījumam un apdrošināšanas periodā kopā (papildus Būvdarbu īguma cenai);
8.10. Indosaments 012 (vai ekvivalents) apdrošināšanas segumā iekļauta 72 stundu pants;
8.11. Indosaments 013 (vai ekvivalents) Īpašums, kas atrodas noliktavās ārpus būvniecības objekta vai atsevišķa Īpašuma apdrošināšanas polise, kas nodrošina analogu apdrošināšanas aizsardzību;
8.12. Indosaments 025 (vai ekvivalents) apdrošināšanas segumā iekļauti gruvešu novākšanas un tīrīšanas izdevumi ar apdrošināšanas limitu ne mazāku kā 1 500 000,00 EUR (Viens miljons pieci simti tūkstoši euro) par katru gadījumu un polisē kopā, kas neatliekami radušies apdrošinājuma ņēmējam, lai novāktu drupas, demontētu un/ vai nojauktu objektus, kā arī veiktu atbalsta, nostiprināšanas vai nožogošanas darbus, pēc zaudējuma vai bojājuma līgumdarbiem, par kuriem paredzēta atlīdzība apdrošinājuma ņēmējam saskaņā ar attiecīgo sadaļu;
8.13. Indosaments 026 (vai ekvivalents), apdrošināšanas segumā iekļauta projekta sadārdzināšanās atrunas apdrošināšana, ar apdrošināšanas limitu ne mazāku kā 1 500 000,00 EUR (Viens miljons pieci simti tūkstoši euro) gadījumam un apdrošināšanas periodā kopā;
8.14. Darbu pārtraukšanas pants (031 A indosaments vai ekvivalents) - bez apakšlimita (90 dienas);
8.15. Indosaments 069 (vai ekvivalents) apdrošināšanas segumā iekļautas profesionālo pakalpojumu izmaksas ar apdrošināšanas limitu ne mazāku kā 300 000,00 EUR (trīs simti tūkstoši euro) par katru gadījumu un polisē kopā, kas rodas saistībā ar apdrošināšanas gadījumu un ietver novērtētāju un inženieru-konsultantu honorārus vai citus maksājumus par profesionālajiem pakalpojumiem, kas apdrošinājuma ņēmējam radušies nepieciešamā kārtā saistībā ar apdrošinātā īpašuma aizvietošanu pēc tā bojāejas, zaudējuma vai bojājuma apdrošināto risku rezultātā, bet ne par prasības sagatavošanu;
8.16. Apdrošināšana iekārtu un sistēmu pārbaudes (100 indosaments vai ekvivalents) - bez apakšlimita, testēšanas periods 4 nedēļas;
8.17. Iekšzemes pārvadājumi (113 indosaments vai ekvivalents) - Atbildības limits 100 000,00 EUR (simts tūkstoši euro) gadījumam un apdrošināšanas periodā kopā, tai skaitā iekraušana/izkraušana;
8.18. Indosaments 116 (vai ekvivalents) apdrošināšanas segumā iekļauta atlīdzība par apdrošinātajiem darbiem, kas pārņemti vai nodoti ekspluatācijā, kas atlīdzina arī zaudējumus vai bojājumus apdrošināto būvdarbu daļām, kas pārņemtas vai nodotas ekspluatācijā, ja šāds zaudējums vai bojājums saistīts saskaņā ar polises apdrošināšanas noteikumos ietverto apdrošināto objektu būvniecību, un notiek apdrošināšanas perioda laikā;
8.19. [bookmark: _Hlk62050390]Indosaments 115 (vai ekvivalents) apdrošināšanas segumā iekļauts būvprojekta izstrādātāja riska apdrošināšana;
8.20. Indosaments 119 (vai ekvivalents) apdrošināšanas segumā iekļauts esošā īpašuma apdrošināšana, ar apdrošināšanas limitu ne mazāku kā  2 000 000,00 EUR (Divi miljoni euro) gadījumam un apdrošināšanas periodā kopā;
8.21. Noteikumi attiecībā uz defektīvo daļu izņēmumu (LEG2 /96 vai ekvivalents) - Atbildības limits 1 000 000,00 EUR (Viens miljons euro) gadījumam un apdrošināšanas periodā kopā;
LEG2 /96 vai ekvivalents, bet ne šaurāk kā sekojošs tulkojums:
No trūkumiem izrietošo seku formulējums.
Apdrošinātājs neatlīdzina izmaksas par nekvalitatīviem materiāliem, darbu izpildi vai projekta trūkumiem. 
Bojājumu gadījumā jebkurai no apdrošinātā īpašuma daļām, uz kuru attiecināms kāds no iepriekš minētajiem trūkumiem, ar šo atrunu neatlīdzināmās aizvietošanas vai remonta izmaksas ir tās izmaksas, kas būtu radušās, ja apdrošinātā īpašuma aizvietošanas vai remonta darbi tiktu veikti pirms konkrētā bojājuma iestāšanās.
Šīs polises ietvaros un ne tikai attiecībā uz šo izņēmumu tiek pieņemts un saprasts, ka materiālu, darbu izpildes vai projekta trūkums jebkurai no apdrošinātā īpašuma daļām pats par sevi netiek uzskatīts par bojājumu.

9. UZŅĒMĒJAM ir tiesības noformēt apdrošināšanas polises ar plašāku segumu, kā norādīts šajās minimālajās prasībās.
